Oferta adreçada principalment a empreses i institucions interessades a abordar diversos aspectes clau per a la consolidació i el creixement d'una organització des de la perspectiva de la igualtat en el treball.
La formació presencial corresponent a 2020 consta dels tallers i seminaris següents.
Us comuniquem que, d'acord amb la Instrucció 2/2020, d'11 de març, sobre mesures preventives, de protecció i organitzatives d'aplicació al personal al servei de l'Administració de la Generalitat de Catalunya amb motiu del coronavirus SARS-CoV-2: Se suspenen els cursos, jornades, congressos, seminaris, simposis i altres activitats de formació de caràcter presencial, així com altres actes i presentacions, organitzats pels departaments i els seus organismes autònoms o pels centres de formació dels empleats públics de l'Administració de la Generalitat.
Per tant, les formacions presencials que teníem previstes a l'Àrea d'Igualtat d'Oportunitats queden anul·lades.
Us informarem de les noves dates més endavant.
Objectiu: aproximar el marc normatiu que comporta l'obligatorietat de registre salarial, conèixer les eines creades per l'Àrea d'Igualtat d'Oportunitats (guia de registre salarial i càlcul de bretxa, document de registre salarial i fulls de càlcul de registre salarial) i solventar possibles dubtes arran de la seva aplicació.
Persones destinatàries: personal de gerència, direcció i gestió de recursos humans d'empreses i institucions, agents d'igualtat i representants sindicals.
Objectiu: aprofundir en l'aplicació pràctica dels protocols d'assetjament sexual i per raó de sexe, casos i problemàtiques detectades.
Docent: Carolina GALA, doctora titular de Dret del Treball i de la Seguretat Social de la Universitat Autònoma de Barcelona.
Ha estat Vicedegana de la Facultat de Dret i Coordinadora dels Estudis de Dret de la Universitat Autònoma de Barcelona.
Ha ocupat el càrrec de Directora de l'Observatori per la Igualtat de la UAB i és membre del Grup d'Investigació Dones i Drets de la UAB.
Entre els seus àmbits d'investigació destaquen estudis sobre conciliació de la vida personal, laboral i familiar, violència de gènere, assetjament laboral, discriminació salarial, responsabilitat social empresarial i polítiques d'igualtat.
Ha dirigit i participat en projectes d'investigació sobre violència de gènere, desigualtat retributiva, conciliació de la vida laboral i familiar, i polítiques autonòmiques en matèria d'igualtat.
Persones destinatàries: personal de gerència, direcció i gestió de recursos humans d'empreses i institucions, agents d'igualtat i representants sindicals, amb experiència o formació en l'aplicació dels protocols de prevenció i abordatge de l'assetjament sexual i per raó de sexe.
Objectiu: aprofundir en l'aplicació pràctica dels plans d'igualtat i en els dubtes i problemes que es donen des del seu procés d'elaboració a la seva implantació.
Persones destinatàries: personal de gerència, direcció i gestió de recursos humans d'empreses i institucions, agents d'igualtat i representants sindicals, amb experiència en l'elaboració i aplicació dels plans d'igualtat.
Persones destinatàries: empreses i organitzacions que iniciïn el seu pla d'igualtat
Objectiu: realitzar la diagnosi del pla d'igualtat amb l'Eina de Diagnosi de la Direcció General d'Igualtat amb les dades de cada empresa.
A més de la sessió presencial inicial, les empreses tindran unes hores de tutorització on line per acompanyar en l'anàlisi de les dades.
Objectiu: realitzar el disseny del pla d'igualtat a partir de les conclusions obtingudes a la diagnosi iniciada en la Sessió 1.
Objectiu: conèixer com fer el seguiment i l'avaluació dels plans una vegada ja s'han implantat.